ועדת הכלכלה, כנסת 25, פרוטוקול מספר 300, 2024-02-14 00:00

דוד ביטן: אני פותח את הישיבה

דוד ביטן:  ישיבת המשך החלת חוק מוסר תשלומים על מערכת הבריאות

דוד ביטן:  דיברנו, לא נחזור על זה עוד פעם

דוד ביטן:  מה קורה עם זה? עשיתם משהו, ישבתם, דיברתם עם האנשים? חשבתם על מה שאמרתי? משרד האוצר, משרד הבריאות, כלכלה

דוד ביטן:  כל המשרדים

דוד ביטן:  וגם הספקים

דוד ביטן:       אני אמרתי לכם, אני רואה לפי הפנים של כולם שלא פתרתם את הבעיה

דוד ביטן:  תראו, שמונה שנים אנחנו מחכים לתקנות

דוד ביטן:  אני לא יכול לחייב אתכם לשים תקנות על השולחן שלנו, זה הכול

דוד ביטן:  קיבלתם החרגה בחוק בזמנו, אבל היא לא לכל החיים

דוד ביטן:  מה שפה התברר לי שלא רק שאתם לא מקטינים את החוב, אלא אתם מעלים אותו כל הזמן

דוד ביטן:  היה 2 נקודה משהו מיליארד לפני שבע שנים, היום זה כבר 4 מיליארד

דוד ביטן:  אני לא יודע אם אתם משלמים ריבית על החוב, אני לא יודע כלום

דוד ביטן:  אני לא אעשה עוד ישיבה בעניין הזה

דוד ביטן:  אני אמרתי לכם את העמדה שלי

דוד ביטן:  אתם גם, הספקים גם צריכים לשתף פעולה

דוד ביטן:  אתם בעלי החוב הכי גדול במדינת ישראל נראה לי

דוד ביטן:  אתם גם צריכים לתרום את שלכם פה

דוד ביטן:  אמרתי מה אני חושב

דוד ביטן:  שיש בעיה בתקציב 2024

דוד ביטן:  בתקציב 2024 תהיה ירידת חוב לפני התקציב

דוד ביטן:  ויתר החוב יחויב בטווח נגיד של שלוש או ארבע שנים ופריסה

דוד ביטן:  שהשוטף ישולם לפי החוק עצמו או שתגיעו להסכם

דוד ביטן:  לא יודע, אולי לגביכם זה לא יהיה לפי חוק מוסר תשלומים אלא אולי בהסדר אחר, אבל בסופו של דבר זה יהיה ההסדר

דוד ביטן:  ההסדר יהיה שהשוטף ישולם, החוק יחולק וזה התרומה גם שלכם

דוד ביטן:  למה אתם יש לכם אחריות מסוימת

דוד ביטן:  כי אתם פונים אליכם, אתם מספקים את כל התרופות

דוד ביטן:  לא רק שאתם דואגים לתושבי מדינת ישראל, יש לכם גם אינטרס כלכלי בעניין הזה

דוד ביטן:  ואחר כך אתם באים לבכות לנו שלא משלמים לכם את החוב

דוד ביטן:  הכול בסדר

דוד ביטן:       אם אתם לא תעשו את מה שאתם עושים, אני לא בא אליכם בסנקציות

דוד ביטן:  זה נחת לי על השולחן

דוד ביטן:  כשנכנסתי לתפקיד לא ידעתי שיש פה בעיה

דוד ביטן:  יש בג"ץ תלוי ועומד, או דיון משפטי תלוי ועומד

שלום דנינו: מי תבע את מי?     

דוד ביטן: לא יודע, אולי הספקים

דוד ביטן:  אני הנחיתי את היועצים המשפטיים שלי להגיש הודעה לבית המשפט בעניין הזה אם אין הסדר

דוד ביטן:  ההודעה לא תהיה לטובת משרד האוצר בעניין הזה ולא משרד הבריאות ולא כלום

דוד ביטן:  אני לא יודע מה בית המשפט יחליט, אבל אני מאמין שהוא יתחשב בעמדה שלנו, מה שאנחנו נגיד

דוד ביטן:  אז זו הסנקציה הקשורה אליכם

דוד ביטן:  ומהצד שלכם אם אתם לא תגידו להסדרים שאני אומר, אז אני גם אכתוב את זה לבית המשפט העליון באותה מידה

דוד ביטן:  אני לא רוצה פה להאשים אף אחד

דוד ביטן:  אני אשאיר את זה לבית המשפט העליון, שהוא יקבל את ההחלטה

דוד ביטן:  מה שיחליט, יחליט

דוד ביטן:  טוב לכם? אין בעיה

דוד ביטן:  זה לא הגיוני שנשאיר חוב של 4 מיליארד שקלים פתוח

דוד ביטן:  מצד שני, אתם צריכים להבין שצריכה להיות פריסה, אין מה לעשות

דוד ביטן:  הסכום מאוד גבוה

שלום דנינו: החוב לספקים היום, בשנה האחרונה, שנתיים, המגמה מה היא? שמשלמים את השוטף?     

דוד ביטן: עולה, עולה

דוד ביטן:  מ-2 מיליארד עלה ל-4

אריק בנאדו: אריק בנאדו, יושב ראש ענף ציוד רפואי מטעם ההתאחדות

אריק בנאדו:  אז כפי שאמרנו, אנחנו באמת מחכים לאיזה צו להוציא תקנות למשרד האוצר

דוד ביטן: אין

שלום דנינו: איך העסקים מתקיימים?     

דוד ביטן: מה יהיה בתקנות, תגיד לי? יבוא בית המשפט העליון וייתן צו לשים את התקנות בוועדת הכספים

אריק בנאדו: להפסיק את ההחרגה הזאת

אריק בנאדו:  ההחרגה הזאת היא כבר לא רלוונטית

אריק בנאדו:  אנחנו לא חיים בעידן של אמצע המאה הקודמת

אריק בנאדו:  מה זה שוטף 90? מה זה שוטף 100? מה זה שוטף 120?     

קריאה: החוק מחייב להתקין תקנות

אריק בנאדו: מי עובד בצורה כזאת?     

דוד ביטן: יביאו תקנות ויכתבו, רגע

אריק בנאדו: אנחנו היינו מוכנים לקבל גם שוטף 45, למשך 3-5 שנים

דוד ביטן: אולי אתה לא מבין מה שדיברתי

דוד ביטן:  אז בית המשפט יחייב אותם להביא לי תקנות

דוד ביטן:  אבל הוא לא יכול לחייב אותם מה אני אחליט

דוד ביטן:  אני יכול לתת להם החרגות מסוימות וזה מבחינתם הם עמדו בחוק

דוד ביטן:  אני פונה גם אליכם, זו ההצעה שלי, רבותיי

דוד ביטן:  או שתקבלו אותה, אני לא פה מאיים עליכם חס וחלילה, או שתשאירו את זה באוויר

דוד ביטן:  ואתם גם יש לכם אחריות מסוימת

דוד ביטן:  אני אומר, השנה הזאת משרד האוצר שם תקציב של חצי מיליארד לסגירת חלק מהחוב, זה קיים

דוד ביטן:  יתר החוב יחולק לארבע שנים בפריסה

דוד ביטן:  כל חודש, תסדרו איתם איך שאתם רוצים בעניין הזה, עד ארבע שנים

דוד ביטן:  בשוטף הם ישלמו את השוטף, משרד האומר שומע, נכון? ישלמו את השוטף

דוד ביטן:  כאשר מבחינת לוח התשלומים הספקים הקטנים ישלמו לפי החוק הספציפי, הספקים הגדולים ישלמו בצורה שונה טיפה

דוד ביטן:  ולאחר ארבע שנים לא תהיה החרגה למשרד הבריאות

דוד ביטן:  זאת אומרת בגדול יעמדו בהסדר הקיים למשרד הבריאות גם כן

דוד ביטן:  אלא אם כן איזה משהו מיוחד, כמו למשל בקורונה, שהיו צריכים לקנות במספר מיליארדים תרופה ספציפית, אז ברור שלגבי זה אי אפשר להחיל רגיל, זה הסדר מיוחד

דוד ביטן:  ואז יעבירו לנו את התקנות, נכניס את הכול בתקנות, את כל ההסדר הזה ונגמור את הסיפור הזה אחת ולתמיד

דוד ביטן:       מה בית המשפט העליון? בית המשפט העליון הוא עכשיו ייתן צו שהם חייבים לעמוד בתקנות? זה לגבי השוטף, לא לגבי העבר

דוד ביטן:  גם בית המשפט לא יכול לתת לכם צו לגבי העבר

שלום דנינו: איך העסקים מתקיימים? כאילו, מה הסיפור פה? מה המנגנון של ההישרדות?     

אריק בנאדו: אנחנו סופגים כל הזמן את עליות המחירים, את עליות השינוע, את עליות ההובלה

אריק בנאדו:  אנחנו תחת חוזים דרקוניים אל מול קופות

אריק בנאדו:  אין פה יותר מידי משחקים, אין פה שוויון בכוח

דוד ביטן: בסדר, זה מה שיש

דוד ביטן:  מה אתה רוצה שאני אעשה? זה מה שיש

שלום דנינו: לא, אבל איך אתם מתקיימים? בסופו של דבר יש שורת רווח, יש מאזן שנתי

שלום דנינו:  בסכומים כאלה כאילו מה, מה קורה?     

דוד ביטן: בוא, אל תדאג להם, הם מרוויחים טוב

דוד ביטן:  זה לא הבעיה

אריק בנאדו: אנחנו לא צריכים לבכות על זה שאנחנו מבקשים לקבל את מה שמגיע לנו

אריק בנאדו:  אנחנו לא בוכים, צריכים לקבל את זה וזהו

דוד ביטן: הם מרוויחים טוב, זו לא הבעיה שלהם

אריק בנאדו: אני אגיד לך מה ההשלכות

אריק בנאדו:  אנחנו לא יכולים להחזיק את המלאי שמשרד הבריאות רוצה שנחזיק מלאי

אריק בנאדו:  אנחנו לא יכולים להחזיק ארבעה חודשי מלאי

דוד ביטן: זאת ההצעה

דוד ביטן:  שמעתי

דוד ביטן:  זאת ההצעה שלנו

אריק בנאדו: אדוני יושב-הראש, מבחינת אכיפה של הרעיון שלך, יש בעיה עם האכיפה

אריק בנאדו:  אי אפשר לחלק את הספקים לקטנים, בינוניים

אריק בנאדו:  כי יש הפרדה בין כספים לרכש

אריק בנאדו:  תכלס זה לא יכול לעבוד

אריק בנאדו:  אם נבוא ונגיד רגע, בואו נוריד את השוטף משוטף 100 למקסימום שוטף 80, מקסימום שוטף 60

דוד ביטן: לא, אני אגיד לך למה

אריק בנאדו: כל שנה זה יירד

אריק בנאדו:  אתה לא יכול לעשות הפרדה בין הספקים

דוד ביטן: לא, צריכים לתת לכם גם את החוב כל הזמן

אריק בנאדו: תורידו את השוטף אנחנו נסתדר עם החוב

אריק בנאדו:  לאט לאט זה יצטמצם, כמו שאתה אומר, לארבע שנים

אריק בנאדו:  אנחנו לא רוצים עכשיו במכה את הכול, אבל לפחות מי שנותן לנו שוטף 100 או שוטף 93, 120, בוא נצמצם אותם לשוטף 80

דוד ביטן: אז תשבו

דוד ביטן:  אבל אתם לא יושבים

אריק בנאדו: הם לא מדברים איתנו, לא עונים לנו

אריק בנאדו:  עם מי נדבר, עם הקיר? עם מי נדבר?     

דוד ביטן: אתם יודעים מה? זה אפילו לא לדיון, זאת ההצעה

דוד ביטן:  אני חושב שאחרי שבדקתי את הכול, זאת ההצעה לאוצר ולספקים

דוד ביטן:  אני רואה שאתם לא מדברים ביניכם אז זו ההצעה

דוד ביטן:  תנו לנו תשובה

דוד ביטן:  ואם לא התשובה מקובלת על משרד האוצר, משרד הבריאות הוא לא פונקציה פה לדעתי

דוד ביטן:  בכלל הם לא פונקציה, זה הכול משרד האוצר

דוד ביטן:  אם אתם מקבלים את ההצעה, ואני חוזר עליה עוד פעם

דוד ביטן:  השנה בתקציב יש חצי מיליארד, נכון, האוצר

גאיה עפר: כן, כבוד היו"ר

דוד ביטן: חצי מיליארד השנה יורידו מהחוב

דוד ביטן:  יתר החוב יתפרס לארבע שנים והשוטף ישולם באופן קבוע, אלא במקרים חריגים של איזה תרופה מיוחדת, אסון שקורה שצריך פה הסדר מיוחד

דוד ביטן:  הספקים הקטנים תגדירו מה זה קטן, אני לא יודע, אחר כך

שלום דנינו: יש הגדרה גם של מס הכנסה וגם של זה, שזה עד 100 מיליון זה עסק קטן ובינוני

שלום דנינו:  יש הגדרות

שלום דנינו:  הן קצת שונות בין הכלכלה למס הכנסה

כרמל פלדמן אבוטבול: הבעיה היא שבתחום הזה של מערכת הבריאות ספק קטן לצורך העניין זה גם מכון פיזיותרפיה

כרמל פלדמן אבוטבול:  הדברים פה הם שונים גם ביחסים

אריק בנאדו: לחלוטין

אריק בנאדו:  וזה מול מוסד אחד, מול קופה

אריק בנאדו:  לקופת חולים כללית יש 10 בתי חולים

אריק בנאדו:  איך אתה סופר את זה? פר בית חולים, פר קופה? בגלל זה החלוקה לספקים קטנים בינוניים, ניסינו

אריק בנאדו:  באמת שניסינו

אריק בנאדו:  זה לא הלך פרקטית, כי תכלס אתה לא יכול לחלק את הספקים

אריק בנאדו:  אתה גם נותן הרבה יותר כוח לגדולים שתהיה להם עמדת כוח מול הרשת

דוד ביטן: רגע, כל הספקים הם גדולים? אני לא מבין את זה

אריק בנאדו: לא, יש לך מגוון של 500 ספקים

דוד ביטן: נו, אז מה אתם רוצים? ספק קטן זה לא הגודל של הספק

אריק בנאדו: אז מה, איך קובע?     

דוד ביטן: אני אסביר לך

דוד ביטן:  זה לא עכשיו, איך קוראים לחברה הזאת שמכרה קורונה? פייזר

דוד ביטן:  פייזר יכולה להיות קטן אם היא מוכרת לשוק הישראלי 50 מיליון שקלים

דוד ביטן:  וכמה היא מספקת, זה מה שקובע קטן או גדול, לא הגודל של החברה

דוד ביטן:  זה לא מעניין הגודל של החברה פה

דוד ביטן:  קטן אם הוא מספק סכומים קטנים, גדול אם הוא מספק סכומים גדולים

דוד ביטן:  אתם צריכים לקבוע ביניכם מה זה גדול מבחינת הסכומים ומה זה קטן מבחינת הסכומים, זה הכול

שלום דנינו: אני חושב שהקריטריון הוא גודל החוב

דוד ביטן: לא, לא גודל החוב

שלום דנינו: למה לא?     

דוד ביטן: גודל האספקה

דוד ביטן:  החוב יחולק לארבע שנים

דוד ביטן:  חייבים לך 100 מיליון? יחלקו לך את זה לארבע שנים

דוד ביטן:  חייבים לך מיליארד? זה ארבע שנים

דוד ביטן:  זה הכול

כרמל פלדמן אבוטבול: אתם מדברים על החוב, אנחנו רוצים גם לדבר על התקנות העתידיות

דוד ביטן: התקנות העתידיות אמרתי אותן

דוד ביטן:  עכשיו בתקנות יירשם לפי גודל של האספקה הסכום שתקבעו

דוד ביטן:  וזה אתם יכולים לקבוע ביחד, לא צריך להגזים

כרמל פלדמן אבוטבול: קטגוריות לפי מה משלמים?     

דוד ביטן: לפי זה, כן, לפי זה ייקבעו המועדים של השוטף

דוד ביטן:  אחרי ארבע שנים גם ההחרגה תתבטל והם יעמדו

דוד ביטן:  לא ארבע שנים, זה בעצם חמש שנים

דוד ביטן:  זה 24 ואחר כך ארבע שנים

דוד ביטן:  גם מערכת הבריאות תהיה חלק, אלא במקרים חריגים

דוד ביטן:  כמו שקרה בקורונה, שרכשו ב-7-8 מיליארד שקלים

דוד ביטן:  אין פה דיונים

דוד ביטן:  עם כל הכבוד, כבר עשינו ודיברנו

שלומי לויה: שני משפטים, אדוני היו"ר, הזמנת אותנו

דוד ביטן: לא, מזמינים כי אני חייב להזמין

שלומי לויה: אז לא לצאת מידי חובה

שלומי לויה:  שני משפטים, לא יותר מכך

דוד ביטן: אין פה דיון אבל

שלומי לויה: אין דיון

דוד ביטן: נו, אז מה אתה רוצה?     

שלומי לויה: רק אומר אדוני היו"ר, בישיבה הקודמת שבה היינו, שלומי לויה, יועץ משפטי לאיגוד לשכות המסחר

דוד ביטן: נו, עוד פעם לשכות המסחר

קריאה: אבל הם מייצגים ספקים

דוד ביטן: אז תנו תשובה לפי זה

דוד ביטן:  מה אתה צריך עכשיו להגיד? אני לא צריך תשובה ממך עכשיו

שלומי לויה: אני יודע

דוד ביטן: לא צריך תשובה עכשיו

דוד ביטן:  אז עזוב, בשביל מה?     

שלומי לויה: אני אסביר למה

שלומי לויה:  קודם כל, בישיבה הקודמת שאדוני קיים כאן, ההצעה שלך בזמנו הייתה שמשרד האוצר ייתן יותר כסף לחוב השוטף

שלומי לויה:  מאז לא קרה שום דבר

שלומי לויה:  משרד האוצר ממשיך במריחת הזמן

דוד ביטן: מתי הייתה הישיבה הקודמת?     

שלומי לויה: שבועיים שלושה

שלומי לויה:  אף אחד לא דיבר, אף אחד לא אמר שום דבר

דוד ביטן: בסדר

דוד ביטן:  אבל עזוב

שלומי לויה: רק שנייה, כמה משפטים בכל זאת, אדוני

שלומי לויה:  אנחנו יושבים כאן ספקים שסופגים כבר למעלה משש שנים, בניגוד למטרות החוק

דוד ביטן: תגידו תביעה נגד המדינה והכול בסדר

שלומי לויה: יש בג"ץ

דוד ביטן: לא בג"ץ, תגישו תביעה כספית, זה הכול

שלומי לויה: יגישו גם תביעה כספית

דוד ביטן: עם כל הכבוד לך, אתה אצלי עכשיו

דוד ביטן:  אתה רוצה ללכת להגיש תביעה כספית נגד המדינה, תגיש

שלומי לויה: אני לא רוצה להגיש תביעה כספית, אני רק אומר בנוגע להתנהלות

שלומי לויה:  הייתה הצעה יותר טובה לפני שבועיים, לפני שלושה שבועות

שלומי לויה:  היום אנחנו מגיעים לכאן, מריחת זמן, לא עשו שום דבר

שלומי לויה:  ויש פרס למשרד האוצר הצעה נמוכה יותר?     

דוד ביטן: שקלתי את העניין

דוד ביטן:  מכיוון שיש הוצאות מלחמה שקופצות כל היום

שלומי לויה: נכון

דוד ביטן: אז אני החלטתי שאני לא לוחץ אותם לגבי שנת 2024

שלומי לויה: גם הספקים נותנים את התרומה שלהם בנוגע לשנת 2024

שלומי לויה:  מספקים ציודים לבתי חולים, לקופות חולים, תרופות וציוד מציל חיים

דוד ביטן: עניתי לך, נכון? עניתי לך

דוד ביטן:  אני שיניתי את דעתי רק בגלל המלחמה

דוד ביטן:  חשבתי על זה, אני לא יכול ללחוץ את משרד האוצר שהוא צריך לספק עכשיו תוספת של מעל 100 מיליארד שקלים לביטחון, אני לא יכול לחייב אותם עכשיו להוסיף מעבר לדבר הזה

שלומי לויה: עוד דבר אחד

שלומי לויה:  בוא נהיה רגע פרקטיים

שלומי לויה:  כי ההצעה שלך בגדול היא הצעה טובה ונותנת פתרון

שלומי לויה:  כי בשורה התחתונה מה שאנחנו רוצים זה לבטל את ההחרגה

דוד ביטן: לא עכשיו

שלומי לויה: לא עכשיו

שלומי לויה:  ברור שלאורך זמן

שלומי לויה:  ברור שלאורך זמן, יקבלו עוד פרק זמן שבסופו של דבר חוק מוסר תשלומים יחול במלואו על כל מערכת הבריאות

שלומי לויה:  שלא תהיה איפה ואיפה בין ספקים

דוד ביטן: מאה אחוז

דוד ביטן:  אלא במקרים חריגים

שלומי לויה: אלא במקרים חריגים, הכול בסדר

שלומי לויה:  יחד עם זאת, אנחנו ארגונים של עסקים, אנחנו לא יושבים בדירקטוריונים

שלומי לויה:  הצעה שבאה ואומרת שאיגוד לשכות המסחר או התאחדות התעשיינים יתחייבו בשם החברות להסדר היא לא ישימה פרקטית

שלומי לויה:  משרד האוצר חייב לשבת עם כל ספק וספק

שלומי לויה:  הוא לא יכול לשבת גם איתנו, אדוני

שלומי לויה:  הם לא עובדים אצלי

דוד ביטן: הם לא יכולים לשבת

שלומי לויה: אני לא יכול לחייב אותם

שלומי לויה:  זו ממש לא העבודה שלנו

שלומי לויה:  אנחנו ארגון שמייצגים, אף אחד לא כפוף לי, הם חברים אצלי

שלומי לויה:  אני לא יכול לחייב אף אחד להחליט על תנאי תשלום

שלומי לויה:  צריך להבין את זה

שלומי לויה:  אם זו תהיה חלק מההצעה, ההצעה לא תעבור

גאיה עפר: גם משרד האוצר לא יושב עם אף אחד למשא ומתן

דוד ביטן: סיימת? אתה, זה התפקיד שלך

דוד ביטן:  אתה תקרא לכולם, לא הם יקראו, אתה תקרא

דוד ביטן:  כי זה לא מסתדר, השיחות בין האוצר לזה לא מסתדר

שלומי לויה: כאשר לא מדברים שום דבר לא מסתדר

דוד ביטן: הם לא יפנו עכשיו לכל החברות

דוד ביטן:  זו העבודה שלכם

דוד ביטן:  אתם תפנו ואתם תסגרו, תגידו זו ההצעה של יושב-הראש ועדת הכלכלה

דוד ביטן:  עד היום החוב עולה כל הזמן, אנחנו פה מסדירים את העניין באופן קבוע לתקופה של חמש שנים

דוד ביטן:  אין סיבה שהם יתנגדו לדעתי

דוד ביטן:  ואם הם יתנגדו, יכול להיות שאם אחד מתנגד או שניים לא נורא, מתוך 100

דוד ביטן:  בגדול זאת ההצעה

דוד ביטן:  זה התפקיד שלכם, אתם לא רק באים לפה לדבר

דוד ביטן:  אתם צריכים גם לעשות עבודה, אז תעשו את העבודה

שלומי לויה: אדוני, תבדוק רק עם הייעוץ המשפטי של הוועדה אם יש לארגון מעסיקים יכולת לחייב את החברים אצלו להיענות להצעות בנוגע לתנאי תשלום

דוד ביטן: לא אמרתי לחייב

דוד ביטן:  אתה לא מבין מה אני מדבר

דוד ביטן:  אתה תדבר איתם ותבקש מהם את ההתחייבות הזאת

דוד ביטן:  זה הכול

דוד ביטן:  לא האוצר יעשה את זה, אתם תעשו את זה

דוד ביטן:  ואותו דבר התאחדות התעשיינים, הם יעשו את זה

דוד ביטן:  אני לא יודע כמה אתה מייצג מהחובות האלה

גאיה עפר: כבוד היו"ר, שתי מילים לפרוטוקול

גאיה עפר:  גאיה עפר ממשרד האוצר

גאיה עפר:  אחד, משרד האוצר לא מנהל משא ומתן

גאיה עפר:  החוב הוא חוב של קופות החולים

דוד ביטן: אז קופות חולים

גאיה עפר: קופות חולים מול ספקים יכולים לנהל והם בתקשורת שוטפת מול הרכש

גאיה עפר:  גם על הרכש החדש, גם על הרכש הקיים והם מתנהלים

דוד ביטן: הם לא באים לפה, אני רואה, קופות חולים

גאיה עפר: דבר שני, שאל קודם חבר הכנסת איך מתנהלים עד עכשיו

גאיה עפר:  ממה שאנחנו שומעים הנושא של המוסר של תנאי התשלום מתומחר לרוב בהסכמים

גאיה עפר:  כלומר אם יש עלויות ריבית לספק כתוצאה מאיחור בתשלומים זה בא לידי ביטוי בהעלאת מחירים

גאיה עפר:  ולכן באופן שוטף הדבר הזה בא לידי ביטוי במחירים

גאיה עפר:  דבר שלישי, גם מתווה שהוא בפריסה ארוכת שנים, אם המדינה מגדילה התחייבות לשנה הבאה או בעוד שנתיים, עדיין צריך להימצא לדבר הזה מקור תקציבי

דוד ביטן: זה לא מעניין אותי

דוד ביטן:  לא מעניין, זו העבודה שלכם, לא שלי

דוד ביטן:  בסדר? אתם בינתיים חייבים כסף לאנשים

דוד ביטן:  מה זה השטויות האלה? שבגלל שאת לא יכולה למצוא מקור תקציבי ב-2028 אז עכשיו לא תשלמי את החוב? אז תשלמי את החוב במזומן

דוד ביטן:  מה זאת אומרת? אני לא מבין

שלום דנינו: יש אחריות למדינה גם ברמה של הגינות כלפי העסקים שלה

שלום דנינו:  זאת אומרת, אנחנו לא יכולים לתת תשובה כזאת לא הוגנת שצריך למצוא סעיף תקציבי

שלום דנינו:  יש פה פירמות שהמדינה מפרה

דוד ביטן: הנומירטור זה לכמה שנים, לשלוש, לא?     

שלום דנינו: מה יגידו האנשים ברחוב?      

דוד ביטן: הנומירטור זה בעיקר, תקשיבי, אני הייתי יושב-הראש הקואליציה, אני התנגדתי לנומרטור, אבל חייבתם אותי אז העברתי את זה

דוד ביטן:  הממשלה חייבה אותי ועשיתי את העבודה שלי

דוד ביטן:  אבל בגדול, הנומירטור המשמעות שלו שיש כל מיני שינויים תקציביים אתם צריכים לעמוד בהם

דוד ביטן:  אבל זה לא שינוי תקציבי, זה חוב

דוד ביטן:  יש הבדל

דוד ביטן:  זה לא אותו דבר שאת באה ואומרת אנחנו מגדילים את התקציב, סתם לדוגמה, בנושא מסוים, עכשיו אנחנו צריכים לעשות פלאט על הנושא הזה

דוד ביטן:  לא, זה לא אותו דבר

דוד ביטן:  זה חוב

דוד ביטן:  מחר בבוקר מגישות כל החברות נגדכם תביעה ואתם חייבים לשלם

דוד ביטן:  אתם תעשו מה שלא צריך כדי לשלם, לא יודע מה תעשו

דוד ביטן:  למה הם לא מגישים תביעה, אתם יודעים למה? כי אתם מחזיקים אותם באיזה שהוא מקום

דוד ביטן:  הם לא יכולים להפסיק לספק לכם

שלום דנינו: כי אז ייכנס ספק חדש ולספק החדש ישלמו

דוד ביטן: אז למה אתם מנצלים את זה? המדינה פה עובדת בצורה לא הוגנת מולם, אין מה לעשות

דוד ביטן:  אין להם ברירה, הם חייבים למכור, אחרת כולם נסגרים

דוד ביטן:  ומצד שני, תושבי המדינה חייבים לצרוך

דוד ביטן:  אז אתם חייבים לתת פתרון

דוד ביטן:  אז נתתי לכם פתרון הכי טוב

דוד ביטן:  אז את אומרת לי הנומירטור? זו בעיה של האוצר, תפתרו את הבעיה

דוד ביטן:       זו ההצעה

דוד ביטן:  אני חושב שאתם צריכים לקבל את ההצעה, ההצעה היא טובה לכם וגם היא טובה לחברות

דוד ביטן:  ולגבי הסכומים של הספקים, איזה סכומים, לפי זה, זה אתם כן יכולים לדבר איתם, עם האוצר

דוד ביטן:  זה רק שיחה לגבי הסכומים

דוד ביטן:  זה הכול

שלום דנינו: מדינה לא יכולה להיות גם עבריינית וגם בריונית, ממש ככה

שלום דנינו:  כך אתם צריכים לראות את זה

שלום דנינו:  אני לא מאשים אתכם באופן אישי

שלום דנינו:  אני בטוח שאתם עובדות מדינה מסורות

דוד ביטן: הם עושים את העבודה לא רעה האוצר

דוד ביטן:  הסכומים גדלים כל הזמן והם מבסוטים, הכול בסדר

כרמל פלדמן אבוטבול: אני כן רוצה, כבוד יושב-הראש, לנצל את ההזדמנות

דוד ביטן: סלחי לי, תנצלו את המערכת הבנקאית

דוד ביטן:  אולי אתם תתנו ערבות להלוואות האלה והם יעשו להם, יתנו להם את זה באופן אחד ואחר כך תסתדרו עם העניין הזה של הנומירטור

דוד ביטן:  יכול להיות שזה פתרון

דוד ביטן:  תחשבו

דוד ביטן:  אני לא אעשה לכם את העבודה

שלום דנינו: לא, זה רעיון יפה

כרמל פלדמן אבוטבול: אני מדגישה שהצורך שלנו באמת זה לתקנות לטווח הארוך

דוד ביטן: אמרתי

כרמל פלדמן אבוטבול: כן, כן, לא, אני יודעת

דוד ביטן: עוד חמש שנים החוק יחול

דוד ביטן:  בגלל שנה 2024 ועוד ארבע שנות הסדר

דוד ביטן:  אני לא יכול

דוד ביטן:  יעודכן עכשיו

אריק בנאדו: שגם על בתי חולים ממשלתיים שיש להם, משלמים לספקים דרך שראל שהיא פטורה, והיא נחשבת כחברה שהיא בעצם תאגיד לכל דבר

אריק בנאדו:  אנחנו צריכים שזה גם יחול עליהם ולא יהיה פטור בסוף מכל בתי החולים הממשלתיים

דוד ביטן: בסדר גמור

דוד ביטן:  אני לא נכנסתי לתקנות

שלום דנינו: האוצר, הפסקנו אותך באמצע, מה רצית? רצית להגיד משהו

דוד ביטן: לא, לא הפסקנו אותה באמצע, היא אמרה את שלה

גאיה עפר: רק לעניין העמידה בחוק

דוד ביטן: היא מדברת על הנומירטור

דוד ביטן:  המדינה, כדי למנוע מהממשלה לעשות מה שהיא רוצה אז הגבילה את עצמה במובן הזה שאם אתה עושה תוספת תקציבית אתה צריך להראות לא רק השנה, אלא בטווח של שנתיים או שלוש, אתה צריך להראות את המקור התקציבי

ד"ר עידית חנוכה: סליחה אדוני, אפשר לברר איך המדינה עומדת בחוק מנציגת האוצר? את יכולה לפרט?     

שלומי לויה: המדינה עומדת בחוק מכיוון שחוק מוסר תשלומים לא חל על מערכת הבריאות, אז אין חובה

ד"ר עידית חנוכה: אבל החוק מחייב התקנת תקנות ובכך המדינה אינה עומדת

שלומי לויה: אמת

שלומי לויה:  המדינה גם התחייבה לעשות את זה ב-2017 תוך שלושה חודשים מהחוק

שלומי לויה:  בגלל זה הוגש הבג"ץ

דוד ביטן: רגע

דוד ביטן:  ועל סמך זה הם קיבלו את ההחרגה

שלומי לויה: בדיוק כך

שלומי לויה:  שלושה חודשים מ-2017

דוד ביטן: בסדר, הכול ברור

דוד ביטן:  אבל בינתיים שזה הגיע לשולחן שלי כיושב-ראש הוועדה, זה המצב

דוד ביטן:  שיש חוב של 4 מיליארד מצד שני, מצד שני הוא גדל כל הזמן ולא פותרים את הבעיה

דוד ביטן:  אז בואו נפתור את הבעיה

דוד ביטן:  אני אעזור למדינה לפתור ואעזור לכם לפתור ואחר כך נתקדם

דוד ביטן:  ברור שברגע שיש הסדר פשרה כזה אז הם יביאו תקנות מסודרות, נאשר את זה

דוד ביטן:  כולל לפי הסדר הפשרה

דוד ביטן:  המדינה תעמוד בהסדר פשרה, נכון? זה לא שהם יעשו הסדר ולא יעמדו בו

דוד ביטן:  ואתם לא יכולים לנצל את זה שאין להם ברירה

דוד ביטן:  הם חייבים למכור לקופת חולים את התרופות

דוד ביטן:  אז מה? אתם מנצלים את זה?     

שלום דנינו: ולפי מה שאת אומרת, הם כבר מכניסים בפנים ריביות ועניינים, מנפחים חשבונות

שלום דנינו:  אולי, זאת טענה, לא בטוח כמה היא מבוססת

שלום דנינו:  ואז מה קורה? כל המשק עובד עקום, כי אנחנו מתחילים מחוב שאנחנו לא משלמים

שלום דנינו:  אז הכול מתפרע לנו

דוד ביטן: כמה זמן אתם צריכים כדי לסיים את העניין הזה? באמת

דוד ביטן:  אם לא, אין טעם להתקדם

דוד ביטן:  אתם לא תגישו את התקנות, להם יש בית משפט

דוד ביטן:  אנחנו לא נתקדם לשום מקום

דוד ביטן:  מה שכן אנחנו נעזור שיבואו לפה תקנות

דוד ביטן:  אני אגיש תגובה לבית המשפט העליון

דוד ביטן:  ולא פתרנו את החוב מצד אחד ולא שום דבר

דוד ביטן:  פה אני פותר לכם את הכול

דוד ביטן:  הכול במקשה אחת

דוד ביטן:  גם הספקים יסכימו, גם אתם תסכימו ונתקדם הלאה

שלום דנינו: ולמה זה מגיע לבג"ץ ולא בהליך הרגיל של בית משפט מחוזי, הוצאה לפועל?     

שלומי לויה: כי מפרים את החוק

דוד ביטן: נגד המדינה זה בג"ץ

אביגיל כספי: לא, כי הבג"ץ הוא על התקנות

אביגיל כספי:  הייתה התחייבות

שלום דנינו: על זה, לא על החוק

שלום דנינו:  עכשיו זה ברור

דוד ביטן: הרי בשנייה הם היו גומרים את זה

דוד ביטן:  היו מגישים על החוב, כל ספק היה מגיש תביעה נגד המדינה

דוד ביטן:  תאמין לי, היו חייבים לשלם

דוד ביטן:  איזה עילה יש להם לא לשלם? אבל יתנו הוראות לא לעבוד איתם

דוד ביטן:  ואז מה זה המדינה? הם יגידו הם תבעו אותנו, אל תעבדו, תיקנו עכשיו מחברה מחו"ל

שלומי לויה: ואם היו מגישים תביעה לבית משפט

דוד ביטן: ואז הם לא מגישים

דוד ביטן:  הם מנצלים את זה שהם לא יכולים להגיש

שלומי לויה: ואם היו מגישים תביעה לבית משפט ובית משפט היה אומר לשלם, היו מוצאים את הכסף?     

דוד ביטן: ברור

שלום דנינו: ברור

דוד ביטן: זה מה שאני אומר להם

שלומי לויה: אז אפשר להגדיל את החצי מיליארד

שלום דנינו: הייתם מעקלים 100 חולים

דוד ביטן: אל תהיה גיבור גדול

דוד ביטן:  ולכן הנומירטור לא צריך לחול פה

דוד ביטן:  בדיוק, זה העניין

שלומי לויה: נכון

דוד ביטן: שבועיים ימים, תעשו לי טובה, שבועיים ימים ותסיימו את העניין הזה

דוד ביטן:  אם הודעתם לי בעוד שבועיים שנגמר, תקנות ניתן לכם עוד זמן, אין בעיה

דוד ביטן:  משרד האוצר, אתם העיקר פה, לא משרד הבריאות ולא כלום

דוד ביטן:  העיקר באים לי משרד הבריאות והכלכלה

דוד ביטן:  טוב מאוד שאתם מגיעים, אבל תכלס זה האוצר

דוד ביטן:       אתה, דבר עם כל הספקים שלך

דוד ביטן:  תעשה את העבודה

דוד ביטן:  אתה לא בא לפה, אל תיעלב, בשביל לקשקש לי פה בוועדה

שלומי לויה: אני לא מקשקש בוועדה

שלומי לויה:  אני מייצג עסקים שנאנקים תחת החובות

דוד ביטן: אז תעזור להם

שלומי לויה: אני עוזר להם בזה שאני מגיע לכאן

דוד ביטן: אל תגיד לי אני לא יכול לסכם איתם

דוד ביטן:  אדוני הנכבד, זו ההזדמנות שלך לדבר עם אלה שאתה מייצג

שלומי לויה: אנחנו נדבר ונעשה את מה שצריך

שלומי לויה:  אני אומר שאין לנו יכולת לחייב אותם, אדוני

דוד ביטן: אני אמרתי לחייב? תדאג שהם יסכימו, זה הכול

דוד ביטן:  תודה, סיימנו את הישיבה, תודה רבה